Publication: Magyar Közlöny
Issue: MK-2001-31 (Year: 2001, Number: 31)
Era: 1990-2004
Section: a 19/1993. (I. 29.) Korm. rendelethez]
Paragraph Index: 12

2. Általános követelmények 2.1. Repülési adatfeldolgozó rendszer követelmények 2.1.1. Repülési adatbázis. E mellékletben leírt eszközt alkalmazó egységeket FDPS-ből származó adatokkal kell ellátni, amelyek mindazokat az információkat tartalmazzák, amelyek a közlemények meghatározott módon történő megjelenítéséhez, feldolgozásához és összeállításához szükségesek. Az egyes repülésekre vonatkozóan ez elsődleges adatforrás a repülési terv, ahogyan azt a légijármű parancsnoka, vagy annak megbízottja benyújtotta. További adatok a repülési tervnek az érintett egység környezeti adatait figyelembe vevő feldolgozásával nyerhetők. 2.1.2. Valós idejű üzemelés. Az OLDI eljárás az átadó ATC egységnél eseményekhez kötött, amelyek az átadó irányító számára megfelelő időben történő adatmegjelenítéshez szükséges funkciókat, valamint az átvevő egység számára történő koordinálási adatok továbbítását kezdeményezik. Ennek érdekében az FDPS-nek alkalmasnak kell lennie funkciók kezdeményezésére az Egyeztetett Világidő, valamint a vonatkozó időparaméterek és a repülési adatbázisból meghatározott útvonal pontokra vonatkozó idők összehasonlításának eredményeképpen. 2.1.3. Adatkapcsolati képességek 2.1.3.1. Az FDPS-nek alkalmasnak kell lennie az ebben a kiadványban meghatározott közleményformátumú repülési adatok vételére és továbbítására az OLDI kapcsolatot támogató összeköttetési eszközön keresztül. 2.1.3.2. E mellékletben megadott teljesítőképességi követelményeken belül az adatkapcsolati összeköttetési eszköznek gyors és megbízható alkalmazások közötti adatcserét kell biztosítania: — az OLDI közlemény hibamentes továbbítása, és — a pont-pont közötti összeköttetések, vagy ahol alkalmazható, a kommunikációs hálózat állapotának figyelése által. 2.1.3.3. Az adatkapcsolati rendszer helytelen működésének észlelése esetén az FDPS-nek figyelmeztetnie kell a munkahelyeket. 2.1.4. Alkalmazási funkciók. Az OLDI kapcsolatokban alkalmazott rendszereknek alkalmasaknak kell lenniük OLDI adatok valós idejű automatikus vételére, eltárolására, feldolgozására és megjelenítésre, valamint az adatok továbbítására. 2.1.4.1. Az FDPS-nek: — tartalmaznia kell az OLDI funkciónak megfelelő érvényes adatokat, melyek frissítése automatikusan, manuálisan vagy ezek kombinációjával történhet, — alkalmasnak kell lennie az elemek kivonására a repülési terv adatbázisból, — meg kell határoznia a repülés útvonalán lévő következő ATC egységet. 2.1.4.2. Az egységek között a következőkben kell kétoldalúan megállapodni: — koordinációs pontok (COP), — távolság- és irányjelölések számára használatos referencia pontok a COP azonosítására, közvetlen vagy 2001/31. szám ATS útvonalon kívüli útvonalszakaszokon történő repülések esetén, ha ilyet használnak. A COP pontoknak nem kell mindig azonosaknak lenniük az átadási pontokkal 2.1.5. Ember-gép kapcsolat (HMI) 2.1.5.1. A HMI-nek alkalmasnak kell lennie: — az OLDI közlemények operatív tartalmának és a vett közleményekkel kapcsolatos figyelmeztető üzeneteknek az azonnali figyelemfelkeltés céljából történő megjelenítésére, — a koordinációs és átadási közleményekkel kapcsolatos figyelmeztető üzenetek azon munkahelyek számára történő továbbítására, melyek az érintett légijárművek koordinációjáért felelősek. 2.1.5.2. Az ATC személyzet számára a jelen kiadványban megkívántaknak megfelelő lehetőséget kell biztosítani azon adatok módosítására, melyekből a közlemények operatív szövege összeállításra kerül. 2.1.5.3. A HMI-nek jeleznie kell, ha a közlemény továbbítása folyamatban van, vagy hogy a közleményt sikeresen továbbították. 2.1.5.4. A megfelelő ATC vagy technikai munkahely(ek) számára automatikusan figyelmeztető üzenetet kell generálni, ha valamely koordinációs vagy irányítás átadási közleményre a paraméter időn belül nyugtázás nem érkezett. 2.1.5.5. Az ilyen figyelmeztető üzenetnek olyannak kell lennie, hogy azonnal magára vonja az érintett munkahely figyelmét. 2.1.5.6. A rendszer adjon figyelmeztető üzenetet az OLDI-t használó ATC munkahelyeken, ha az OLDI kapcsolat nem áll rendelkezésre. 2.1.6. Közleményküldés kezdeményezése 2.1.6.1. Valamennyi rendszernek tartalmaznia kell rendszerparamétereket az OLDI közlemények megfelelő időben történő automatikus küldésének kezdeményezésére. 2.1.6.2. Lehetőséget kell biztosítani a koordinációs közlemény számított továbbítási idő előtti manuális továbbításának kezdeményezésére. 2.1.6.3. Az automatikus eseménynek mindig be kell következnie, ha manuális kezdeményezést nem hajtottak végre. 2.1.6.4. A rendszernek időparamétereket kell alkalmaznia az alábbiak meghatározására: — az elküldés előtti idő, amikor az átadó egységen belül a közlemények operatív tartalma megjelenik, — rendszertől függően globálisan, vagy COP-onként meghatározott idő, amikor a közleményt elküldik, — közlemény elküldése utáni időtartam, amin belül alkalmazási szintű nyugtázást kell kapni (idő túllépés meghatározásához). 2.1.6.5. A közleményt késedelem nélkül továbbítani kell, ha a kívánt információ később áll rendelkezésre, minthogy azt egyébként továbbítani kellett volna. 2.1.7. Közlemények vétele 2.1.7.1. Az ATC rendszernek alkalmasnak kell lennie: — OLDI közlemények vételére, — a közlemények jelen Műszaki előírásnak megfelelő automatikus feldolgozására, — a vett közleményeknek megfelelő repülési adatok kinyerésére és előírt figyelmeztető üzenetek megjelenítésére, a vett adatokban történő hiba észlelése esetén, — alkalmazási szintű logikai nyugtázó közlemények automatikus generálására. Nyugtázó közleményt (Logikai Nyugtázó (LAM), Elfogadó (ACP), vagy Várakoztató közleményt (SBY) kell generálni és továbbítani, ha a vonatkozó közleményt a rendszer feldolgozta, és a feldolgozás eredményét a megfelelő munkahelye(ke)n megjeleníti. 2.1.7.2. Légtérellenőrző radartól származó adatfrissítés. 2.1.7.3. A számított időadatok pontosságának biztosítása érdekében használjanak fel légijárművek radarkövetéséből vagy más légtérellenőrző eszközöktől kapott információkat a repülési terv adatbázis felfrissítéséhez 2.2. OLDI adatok tárolása 2.2.1. Valamennyi OLDI közlemény tartalmát és a vétel időpontját tárolni kell. Eszközöket kell biztosítani az eltárolt adatok visszanyerésére és visszajátszására. 2.3. Elérhetőségi és megbízhatósági követelmények, adatbiztonság és adatintegritás 2.3.1. Az OLDI kapcsolatnak elérhetőnek kell lennie a két érintett egység közötti közepes és nagyforgalmú órák alatt. Az OLDI kapcsolatnak 24 órán keresztül elérhetőnek kell lennie. A tervezett üzemszüneteket (és ennek megfelelően a tervezett elérhetőségi időt) a két érintett egység között egyeztetetten kell meghatározni. 2.3.2. Megbízhatósági követelmények 2.3.2.1. Minden egyes OLDI kapcsolatnak legalább 99,86%-ban kell megbízhatónak lennie. Ahol operatív szempontból megkívánt, legalább 99,99%-os megbízhatóságot kell biztosítani. 2.3.3. Az OLDI kapcsolatoknál alkalmazni kell adatbiztonsági eljárásokat (hozzáférési jogok, forrás ellenőrzés) és amennyiben alkalmazható, hálózati felügyeletet. 2.3.4. Alkalmazási szinten a hibaszámnak nem szabad meghaladnia 2000 közleményenként egy továbbítási hibát. 2.4. Üzembe helyezés előtti alkalmassági ellenőrzés 2.4.1. Üzembe helyezés előtt valamennyi új OLDI kapcsolatra, beleértve egy meglévő kapcsolaton lévő új funkciót is, alkalmassági ellenőrzési időszakot kell meghatározni annak érdekében, hogy megbizonyosodjanak az adat integritásról, pontosságról, a berendezés teljesítőképességéről, az ATC eljárásoknak történő megfelelőségéről és biztonságos üzemeléséről. 2.4.2. Az üzembe helyezés dátumát, illetve az ellenőrzési időszak befejezését hivatalosan egyeztetni kell a két egység között.

Source: https://magyarkozlony.hu/hivatalos-lapok/b12d50f5fb6f2aba0057edfb327370f12b914ab7/dokumentumok/c06d636b97b17c942774446948ec0fef79a19b7f/letoltes